板門店休戰區

板門店休戰區，正式名共同警備區域（韓文：공동경비구역Gongdong Gyeongbi Guyeok、英文：Joint Security Area），係一個喺三八線嘅位，係南韓同北韓之間嘅主要談判位置，長期有南北韓嘅軍人守住。一直到1991年，北韓同聯合國亦會定期喺度做軍事談判。依家，當地主要都係成爲咗遊客區。 自從喺1953年成立以嚟，板門店休戰區曾經舉辦過唔少嘅談判同活動，其中第一次係喺韓戰之後，兩邊都互相還返對方嘅戰俘。喺2018年，南北韓正式同意喺共同警備區域剷走所有武器，包括任何地雷。從此之後，喺當地駐守嘅35位軍人都冇任何武器。喺2018年11月6號，聯合國宣佈，會將所有看守區域嘅責任，交俾南韓同北韓做哂。 睇埋 板門店 邊境管制 攷